คลังเผยไม่ชดเชยราคาน้ำมันดีเซลถาวร
กรณ์ยืนยันรัฐบางไม่ชดเชยราคาน้ำมันดีเซลถาวร ชี้ดำเนินการตามกำลังเงินของกองทุนน้ำมันเท่านั้น ระบุไม่มีนโยบายบริหารเงินกองทุนน้ำมันติดลบ&nbsp;
28 มี.ค. 2554

กรณ์ยืนยันรัฐบางไม่ชดเชยราคาน้ำมันดีเซลถาวร ชี้ดำเนินการตามกำลังเงินของกองทุนน้ำมันเท่านั้น ระบุไม่มีนโยบายบริหารเงินกองทุนน้ำมันติดลบ 
นายกรณ์ จาติืกวณิช รมว.คลัง กล่าวกับนักลงทุนไทยและต่างประเทศ ในงานไทยแลนด์โพกัส ที่จัดขึ้นโดยตลาดหลักทรัพย์แห่งประเทศไทย (ตลท.) ว่า รัฐบาลไม่สามารถชดเชยราคาน้ำมันดีเซลให้ิอยู่ในราคาต่ำกว่าเป็นจริืงได้ตลอดไป รัฐบาลจะชดเชยราคาน้ำมันตามกำลังเงินของกองทุนน้ำมัีนที่ทำได้เท่านั้น โดยไม่มีนโยบายบริหารเงินกองทุนน้ำมันติดลบ 8-9 หมื่นล้านบาท เหมือนรัฐบาลที่ผ่านมา
ด้านสำนักงานเศรษฐกิจการคลัง (สศค.) ประเมินว่า ราคาน้ำมันดิบดูไบ ซึ่งเป็นราคาที่ประเทศไทยใช้ในการอ้างอิงในการกำหนดราคาน้ำมันในประเทศเป็นหลัก ได้ปรับตัวขึ้นมาอย่างต่อเนื่อง โดยนับตั้งแต่วันที่ 1 ม.ค. 54 ราคาน้ำมันดิบดูไบได้ปรับขึ้นมา 3.9% มาอยู่ที่ระดับ 109.5 เหรียญสหรัฐต่อบาร์เรล โดยสาเหตุหลักมาจากปัญหาความไม่สงบในตะวันออกกลางและแอฟริกาเหนือ ซึ่งการปรับตัวเพิ่มขึ้นในช่วงที่ผ่านมาของราคาน้ำมันดังกล่าวจะเป็นการเพิ่มความเสี่ยงด้านอัตราเงินเฟ้อที่มีทิศทางสูงขึ้นตามการฟื้นตัวของเศรษฐกิจโลก โดยตัวเลขอัตราเงินเฟ้อใน 2 เดือนแรกของปี 2554 ขยายตัว 2.95% เมื่อเทียบกับช่วงเดียวกันของปีก่อนหน้า